**ΔΟΜΗ ΑΠΛΗΣ ΕΠΙΛΟΓΗΣ (ΑΣΚΗΣΕΙΣ)**

1) Να γράψετε αλγόριθμο που να διαβάζει έναν αριθμό. Στη συνέχεια να εμφανίζει την απόλυτη τιμή του αριθμού.

2) Ένας αθλητής σε 3 αγώνες άλματος εις μήκος πέτυχε αντίστοιχα τις επιδόσεις α, β, γ. Να γραφεί αλγόριθμος που να διαβάζει τις επιδόσεις, να υπολογίζει τον μέσο όρο τους και αν ο μέσος όρος είναι πάνω από 8 μέτρα, να εμφανίζει «ΡΕΚΟΡ!».

3) Να πραγματοποιηθεί αλγόριθμος ο οποίος θα ζητάει από τον χρήστη να πληκτρολογήσει έναν αριθμό και αν ο αριθμός είναι θετικός θα τον πολλαπλασιάζει με το 5. Έπειτα θα εμφανίζει τον αριθμό είτε άλλαξε είτε όχι.

4) Να γραφεί αλγόριθμος που να διαβάζει 2 αριθμούς: α) τη βαθμολογία ενός μαθητή και β) το σύνολο των απουσιών του. Να εμφανίζει το μήνυμα «Ο μαθητής διέπρεψε!» εάν η βαθμολογία είναι τουλάχιστον 10 και οι απουσίες του λιγότερες από 65. Διαφορετικά να εμφανίζει «Ο εν λόγω μαθητής έχει σίγουρα πρόβλημα».

5) Δίνεται ο παρακάτω αλγόριθμος. Ποιός είναι ο πίνακας τιμών;

 Αλγόριθμος Πίνακας\_Τιμών
Χ ← 2
Υ ← Χ ^ 2 - 4
 Αν (Υ ≥ 0) τότε
 Χ ← Χ + 1
Τέλος\_Αν
Εμφάνισε X, Y
Τέλος Πίνακας\_Τιμών

6)Να  αναπτύξετε  αλγόριθμο  που  θα  διαβάζει  έναν  ακέραιο  αριθμό  και  θα  εμφανίζει  αν  είναι  άρτιος  ή  περιττός. Να γίνει διάγραμμα ροής.